Täna kell 12 saavad mäe- ja töötleva tööstuse ettevõtted esitada KIKi taotlusi oma tootmise ressursikasutuse tõhustamiseks. Tegemist on lõpptähtajata vooruga ning toetust antakse kuni 7,5 miljoni eurose vooru eelarve täitumiseni. Toetuse abiga võetakse ettevõtetes kasutusele innovaatilised tehnoloogiad ja lahendused, mis aitavad toota väiksemate kuludega ja avaldavad seeläbi positiivset mõju ka keskkonnale.
Sotsiaalministeeriumi, maaeluministeeriumi ja töötukassa koostöös avatakse palgatoetuse meede põllumajandusettevõtetele, et soodustada töö kaotanud inimeste palkamist marjakasvatussektorisse; hinnanguliselt kulub meetmeks 600 000 eurot.
Riigi Tugiteenuste Keskus avab homme kolm taotlusvooru organisatsioonidele, kes pakuvad tuge ja abi tööturult eemale jäänud inimestele tööle naasmiseks.
Eesti Hotellide ja Restoranide Liidu juhatus soovib Ettevõtluse Arendamise Sihtasutuse (EAS) turismisektorile suunatud COVID-19 kahjude vähendamise toetusele kvalifitseeruvate ettevõtete käibelae tõstmist.
Loomakaitsjad paluvad valitsusel majanduse taastamise paketi raames jätta karusloomafarmid toetuseta.